cyanic-selkie/wikianc huggingface dataset:
Latiane
Storie moderne
Jndr'à 'u 1720 passò 'na maneche de cavallerie tedesche, 'u Reggimende de Portugallo, mercenarie de l'esercite d'u Regne de Napule, cu 'u capitane ca se stabbilìe a Mesagne e 'u tenende a Latiane da 'u 13 a 'u 20 settemmre. Pe sta occasione 'a cetate spennìe 'nu sbuènne de turnise pubblece pe alloggià le surdate e pe dà le strutture necessarie a 'u mandenimende de le cavaddere. Pò 'u tenende tedesche stanziate a Latiane se pigghiò, sotte 'a minacce de fà danne, apprime 'nu pajamende de 25 scude e pò maggioraziune sus a le cose da mangià e da bevere.
Storie condemboranèe
'U 16 settemmre 1990 avenìe 'a pose d'a prima petre d'a chiesere de San Frangische in contrade Sardelle, lunghe 'u confine comunale de San Mechele Salendine. Stu territorie faceve parte de 'nu podere cchiù granne ca avère state congesse in enfiteusi, da 'u 1871, a agricolture ca avenèvane da Ceglie Messapeche e quanne s'ave costruite 'a chiesere, totte 'a zone cundave cchiù o mene 2.000 crestiane.
Ste fatiature vivevane jndr'à condiziune povere asaije e javetavene jndr'à trulle de petre; 'a chiesere avenìe costruite probbie cu l'obbiettive de luà le condadine da l'isolamende. Anne apprisse 'a zone conde cchiù o mene 3,000 crestiane, indande avènene costruite strade nuève eppure 'na scole.
Simbole
Quacche documende se referisce a 'u stemme indicanne 'u tore, otre dicene ca jè 'u bove, simbole, quiste urteme, de l ' economije rusteche ca 'u feconde e prospere.
Afghanistan
'Mbrà 'a cadute de le Talebane nnande a ll'avenùte de lle forze alleate ed 'a reauniune d'u gran conziglie pe' 'a stesure d'a nuève costituziune, l'Afghanistan avenève innecate da ll'Occidente cumme State provvisorie islameche de ll'Afghanistan. Cu 'a sùve nuève costituziune 'u paise avène ôsce a die ufficialmènde chiamate Repubbleche Islameche de ll'Afghanistan. 'U presidende de ôsce a die jè Hamid Karzai, 'ngareche da 'u decèmmre 2004.
Latiane
Simbole
Descrizione araldeche d'u stemme: "d’argende, a 'u rengondre de tore, de gnure, allumate de russe, cornate d'ore, acccumbagnate da ttre stelle de cinghe ragge, de azzurre, mise une 'ngape, doje jndr'à le candune d'a punde. Ornaminde de fore da Comune."
Afghanistan
Le lènghe ufficiale d'u paise sonde 'u persiane (Dari) ed 'u Pashto.
Sciugrafije
L'Afghanistan tène 'nu territorie prevalentemènde monduose. Jndr'à vanne nord-oriendale d'u Paise se iacchie 'a catene monduose de ll'Hindukush, une de lle cchiù ìrte ad 'u munne.
Latiane
Simbole
- D.C.G. 11 abbrile 1997
Afghanistan
Morfologgije
Senze manghe 'nu sbocche sus 'u mare e prevalentemènde monduose (pe' l'80% tène 'na altitudine combrese 'mbrà lle 600 e le 3000 m), 'u territorie jè dominate da ll'Hindu Kush, ca tagghie jndre dò vanne 'u paise: verse nord-est 'u sisteme devende cchiù aunìte cu le massicce d'u Pamir e d'u Karakoram, mendre a sud-est se culleghe cu lle monde Sulayman, in cui se iàprene le passe de Khyber e Bolan, vije d'accesse a ll'Indie e 'mbortande «porte storeche» de ll'Asie. Verse Nord-ovest le rilieve devendane sembre cchiù vasce jndr'à chianure percorse da 'u jume Amu Darya, mendre verse sud lassanne spazie ad aree prevalentemènde deserteche e a spannùte bacine palustre.
L'Hindukush prosegue a ovest cu 'u massicce d'u Koh-i-Baba ed 'a catene d'u Hindu Kush, cullegate a le rilieve marginale de ll'Iran; cchiù a sud, se iapre a vendaglie jndre 'na serie de catene parallele ca degradane verse l'ìrtechiane deserteche d'u Rigestan (o Registan) ed 'a depressiune saline d'u Sistan.
Latiane
Etnie e minoranze furastire
A 'u 31 decemmre 2014, le crestiane de cetadinanze furastire residende jndr'à 'u comune sò 463, pare a 'u 3,19% d'a popolazzione totale residende. Le nazionalità cchiù rappresendate sò:
Afghanistan
Morfologgije
Jndr'à ll'estremitate settendrionale d'u paise se spanne 'na limitate vanne chianeggiande - 'a reggione storeche d'a Battrie o Turkestan afgane - circunnate da ll'Amu Darya.
Idrografije
'Na granna vanne de le jume (Helmand, Hari Rud, Morghab) tène origgene da lle catene cendrale e defluisce jndr'à lle bacine deserteche meridionale, cu 'a sule ecceziune d'u Kabul, tributarije de ll'Indo.
Latiane
Culture
Le latianise avènene chiamate pure "Capuvierdi". Stu nome probbabbilmende derive da 'u fatte ca 'a cetate, ca andicamende ere 'na palude ambiamende frequendate da germane riale, acidde ca, jndr'à 'u dialette locale, avènene chiamate Capuvierdi.
ISO 3166-2:WS
ISO 3166-2:WS ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a Samoa.
Latiane
Culture
Stonne 'nu sacche de muttette e proverbie jndr'à 'u latianese, ca avènene tramandate de generazione in generazione.
'U dialette locale, ca face parte de le dialette d'u Salende settendrionale, jè assaije simile a quidde de Orie e Frangaville Fundane.
Afghanistan
Clime, Flore e Faune
L'Afghanistan jè caratterizzate da 'nu 'mbìerne riggide e da 'na estate torride. Duranne le 'mbìerne 'a temberature pòte ccu scenne fine a -15°, e jè quiste pure 'u periode cchiù chiovuse de ll'anne. L'estate jè caratterizzate da 'nu clime assaje calle e secche, mène jndre altitudine addò le sere sonde frische. Le mègghie mise pe' 'u viagge sonde abbrìle, másce ed ottommre. 'A forte ariditate ca caratterizze quèste reggione jè causate da 'nu clime de tipe continendale, cu frequende vìende secche e forte escursione termiche, sije duranne 'u sciùrne sije staggionale. A Kabul le temberature sonde oscillande 'mbrà -1 (medie de scennàre) e 23 °C (luglie), cu sule 'na trendìne de sciùrne de chiogge a l'anne. 'U paisagge, aride e brulle, jè dominate d'a steppe, sfruttate cumme pascole; le ridotte aree forestale sonde limitate a lle versande meridionale de le catene longhe 'u confine pakistane, ca tènene 'u benefice de lle 'nflusse monsoneche.
Latiane
Scole
Jndr'à cetate le scole de l'obblighe sò raggruppate jndr'à 'nu Istitute Combrensive ca combrende le doje secondarie de I Grade (Scola Medie, sede Benedette Croce e Gabbriele Monasterio), doje primarie (plesse, Filippe Errico e Bartole Longo) e quattre sede pe l'infanzie. Pò ste 'na scole primarie parificate e, pa secondarie de II Grade, 'na sede staccate d'u Licèe de le Scienze Umane (psicopedagoggeche de Brinnese). 'Nfine, ste da quacche anne 'a scole private pe le arte professionale "Giacome Rosseau".
Afghanistan
Demografije
'A popolazzione afgane jè de cirche 29,863,000 crestiáne (Date ambasciate de ll'Afghanistan jndr'à Itaglie https://web.archive.org/web/20111116141914/http://www.afghanistanembassyitaly.com/facts.htm)
Etnie
Da 'u mumènde ca jndr'ô paise non ge se effettuane cchiù cenzimènde accurate da 'nu munne de decennie, non ge sonde 'mbormazziune satte-satte sus 'a combosiziune etneche d'a popolazzione. Comungue, stanne a lle stime cchiù recende, 'a popolazzione avrebbe a esse accussì scucchiáte: Le conflitte 'nderne sonde causa de dispute 'mbrà quèste etnie, assaje de le quale de origgene Pakistane, acchiatese jndr'ô Afghanistan dope le confine tracciate jndre 'nu mode sbagliate da le bretànneche jndr'ô 1893.
Latiane
Musèe d'u Sottesuole
'U Musèe d'u Sottesuole jè specializzate jndr'à raccolte e jndr'à 'u studie de tutte quidde ca reguarde 'u munne sotterranèe. Funnate a Tarde jndr'à 'u 1973 da 'u naturaliste Pitre Parenzan, avenìe spustate a Latiane jndr'à 'u 1993 pe inderessamedne d'u direttore pro tempore, 'u biologhe latianese Mechele Camassa. Temboraneamende ste jndr'à 'u Palazze Imperiali in attese d'u restaure d'u Palazze de le Musèe, ggià convende de Sanda Margherite.
Afghanistan
Suddivisiune amministrative
L'Afghanistan jè scucchiáte jndre 34 provinge ditte velayat,:
Le provinge sonde a lòre vote scucchiáte jndre destritte. Ce stonne 'nu munne de destritte omoneme 'mbrà lle varie provinge.
Latiane
Musèe d'u Sottesuole
'U musèe jè articolate jndr'à quattre seziune:
Musèe de le Arte e Tradiziune de Pugghie
Inaugurate jndr'à 'u 1974, ospitate jndr'à 'u cendre storeche, 'u Musèe de le Arte e Tradiziune de Pugghie combrende 'na collezzione de oggette d'a tradizione condadine caratteristece d'a vite de tanda crestiane de le cete popolare pugghiese 'nzigne a le prime anne d'u XX sechele. Stonne recostruite le ambiende prengepàle d'a case-tipe pugghiese: l'ambiende casalinghe, quidde artiggianale e quidde agricole.
Case Musèe d'a Fonnazione Ribezzi Petrosillo
'A case-musèe Ribezzi-Petrosillo, se iacchie jndr'à 'u cendre storeche, ha state inaugurate 'u 20 demcemmre 2003.
Vine
Jndr'à 'u territorie jè possibbele producere Aleateche de Pugghie Doc, Ostune Doc, Brinnese DOC, Pugghie Igt.
Lunghe 'a strade Appie de le vine, stonne diverse varietà d'u poste de vitigne:
Economije
'U paese jè agricole; 'a produzione se base soprattutte sus a l'uegghie de alìe e sus a 'u vine.
'A produzione de alìe avène da le tiembe cchiù andiche cumme testimoniane documinde storece e le tanda arvule de ulive plurisecolare sus a 'u territorie. Le cultivar d'ulive cchiù presende sò 'a Celline de Nardò e l'Ogliarole, pure ce jndr'à le urteme anne cultivar nove alloggene se onne diffuse.
Se produce pure 'a vite, coltivate a tendone o spalliere, de le varietà Negramare, Malvasie Gnore, Malvasie Vianghe e Primitive.
Amministrazione
Le Sinnace d'u comune, presendate sus a 'na tabbelle relative a le amministraziune ca onne state.
Sport
Le prengepàle suggettate sportive sò:
Murcia (comunetate autonome)
Murcia jè une de le diciassette comunetate autonome d'a Spagne, ca se iacche jndr'à parte sud-oriendale d'a naziune, 'mbrà Andalusia, Castilla-La Mancha e Valencia, sus 'a coste d'u Mar Mediterraneo.
Capraia Isola
Capraia Isola éte 'nu comune tagliáne de 335 crestiáne.
Murcia (comunetate autonome)
Conziste de 'n sule provinge, e contène 'a cetate de Murcia ce jè 'u capeluèche d'a provinge e d'a comunità. Otre cetate d'a comunità autonome sonde Cartagena e Lorca. Vide Liste de le municipalità de Murcia.
Murcia confine cu l'Andalusia (provinge de Almería e Granada) a ovest, 'a Castiglia-La Mancia (provinge de Albacete), ca ère storecamènde cunnesse a Murcia fine ad 'u 1833, a nord, 'a Comunità Valenciana (provinge de Alicante) a est, e cu 'u Mar Mediterraneo a sud.
'A comunità mesure 11.313 km², e tène 'na popolazziune de 1,4 miglione de crestiáne, de le quale 'nu terze javite jndr'ô capeluèche.
Murcia jè 'nu 'mbortande produttore de fròttere, ortagge, e fiure pè 'a Spagne ed 'u reste d'Europe. Vigne accellènde sonde state sveluppate 'nzigne a le cetate de Bullas, Yecla, e Jumilla. Murcia jè 'na reggione calde e aride e se jè affidate pè sèchele a 'na irrigaziune estenzive. L'acque jè fornite da 'u jume Segura (Río Segura), ce jè, sfortunatamènde, une de le cchiù 'nquinate d'Europe.
Storie
Le Cartaginese stabilirone 'na chiazze de commerce permanende sus 'a coste de Murcia a Cartagena, ca le Romane chiamavane Carthago Nova. 'A Murcia romane ha state une de le provinge romane de l'Hispania Tarraconensis. Sutte le Mori, ca ausarone l'irrigaziune sus a 'na vaste scale d'a quale depende l'agricolture de Murcia, 'a provinge ère canosciute cumme Todmir; combrendeve, seconne Idrisi, 'u cartografe arabe d'u XI sèchele, le cetate de Murcia, Orihuela, Cartagena, Lorca, Mula e Chinchilla. 'U Regne de Murcia, ca aví n'esistenze 'ndependente dope 'a cadute d'u califfate de Cordova, combrendeve Albacete e Murcia. Murcia ha state aunite ad 'u Regne de Castiglia jndr'ô XIII sèchele. Murcia devènde 'na reggione autonome jndr'ô 1982.
Culture
Ô Spagnole parlate a Murcia jè assaje diefferende da quidde de otre aree d'a Spagne. 'U "Murciano" tende a luà 'nu munne de consonande d'a sillabbe finale e a 'nfatizzà 'u vocabbolarie reggionale, d'u quale 'na granna parte derive da andìche parole aragonese, arabe e catalane. Alcune Murciani d'a cambagne parlane 'nu particulare dialètte, chiamate Panocho, ce jè praticamende 'ncombrensibbèle pè ci canosce 'u Spagnole standard.
Formia
Formia éte 'nu comune tagliáne de 36.842 crestiáne.
Saint-Pierre
Saint-Pierre éte 'nu comune tagliáne de 2.835 crestiáne.
Mandello del Lario
Mandello del Lario éte 'nu comune tagliáne de 10.290 crestiáne.
Santo Stefano di Magra
Santo Stefano di Magra éte 'nu comune tagliáne de 8.368 crestiáne.
ISO 3166-2:SN
ISO 3166-2:SN ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a Senegal
Cuprisce le reggione d'u Senegal.
References
ISO 3166-2:2003-09-05 (5° aggiornamende d'u ISO 3166-2)
Mesagne
Mesagne (Misciàgni jndr'à 'u dialette salendine) jè 'nu comune tagliàne de 25,724 crestiane d'a provinge de Brinnese jndr'à Pugghie.
Bomporto
Bomporto éte 'nu comune tagliáne de 8.857 crestiáne.
Mesagne
Se iacchie lunghe 'a vie Appie Andiche, 10 km a ovest d'u capeluèche provingiale jndr'à 'u Salènde settentrionale cu le soje 22 fraziune jè 'mbrà le comune cchiù popolose e larije d'u Salènde.
Jè 'mbrà le cetate d'a provinge de Brinnese addò se iacchiane le tracce cchiù gruèsse d'u barocche pugghiese 'nzieme a Ostune, cu 'nu sbuènne de esembie sus a edificie private e releggiose. Assaije caratteristeche jè 'u cendre storeche, cu viuzze strette e 'nu sacche de abbitaziune de cauce vianghe. 'U perimetre d'u cendre storeche ave 'a forme de 'nu core.
Pieve a Nievole
Pieve a Nievole éte 'nu comune tagliáne de 9.077 crestiáne.
Mesagne
Territorie
Mesagne se iacchie jndr'à pianure salendine e ste lundane da Brinnese, 40 da Lecce, 58 da Tarde e 124 da Bare.
'U territorie comunale jè pianeggiande, pure ce 'u cendre storeche jè fatte sus a 'na collinette. Se iacchie jndr'à l'endroterre e jè vecine assaije sie a 'u mare Adriateche, jndr'à 'u territorie brinnese (cchiù o mene 13 km), sie a 'u mar Ionio, jndr'à 'u territorie leccese ('nu picche cchiù de 30 km).
Clime
'A cetate se iacchie jndr'à fasce d'u clime mediterranèe. Comungue, conziderate 'a posiziona sciugrafeca soje, 'a cetate ave spesse le corrende ghiacciate ca avènene da le Balcane, ca d'a vernate ponne, certe vote, fa fà nevicate moderate o de le gelate, e ave pure le corrende da 'u Nordafreche, ca invece fanne aumendà le temberature d'a staggione 'nzigne a le 40 °C, 'nzieme a 'u scerocche. St'urteme pò, certe vote, carrescià temberature assaije ierte pure jndr'à 'u periode 'nvernale.
'A temberature cchiù vasce d'a storie ha state de -6,4 °C 'u 4 scennare 1979, quedda cchiù ierte ha state de 45 °C 'u 24 luglie 2007.
Cumme succede jndr'à tutte 'a Pugghie meridionale, 'u 'ngastre d'u territorie 'mbrà le doje mare relativamende vecine 'mbrà de lore e a l'esposizione a le lore relative de mò combortane 'nu tasse de umidità ierte e a quase costande presenze de vinde, ca certe vote soffie forte pe diverse sciurne de file cu raffeche ca raggiungene certe vote le.
Aqquà avènene repurtate le valore climatece medie, cu referimende a 'u 2018.
Storie
Le reste cchiù andiche jndr'à l'arèe d'u paese resalene a 'u Paleoliteche superiore. Le uemmene arrevate jndr'à Pugghie, avenèvane da 'u Nord Europe, ma pe colpe de l'ere glaciale e quinde de l'irriggidimende d'u clime, migrarene a sud. Jndr'à stu periode le crestiane vivevane cumme cacciature-cugghieture jndr'à fertile pianure salendine. Le reste successive resalene a 'u Neoliteche, grazie a 'u sveluppe de l'agricolture e de l'allevamende e de conzeguenze 'a nascite d'a sedendarietà, permetterene 'u sveluppe de organizzaziune suggiale articolate.
Le reste successive resalene a l'Età d'u rame e a l'Età d'u bronze, jndr'à stu periode l'agricolture avène revoluzionate grazie a le invenziune cumme l'aratre, mendre le commerce arrevavene 'mbonde a 'u Mare Eggèe.
Ha state 'nu cendre messapeche 'mbortande (da 'u VI a 'u III sechele n.C.), pa posizione strateggeche a metà d'a strade ca aunive Orie a 'u puèrte de Brinnese. Ha state oggette de 'na spedizione militare guidate da Archite da Tarde 'mbrà 'u 366 e 'u 360 n.C.
Centa San Nicolò
Centa San Nicolò éte 'nu comune tagliáne de 565 crestiáne.
Sonnino
Sonnino éte 'nu comune tagliáne de 7.070 crestiáne.
Mesagne
Storie
'U sveluppe d'a cetadine se ave avute 'mbrà 'u 1500 e 'u 1600 grazie a ricche feudatarie, a le nobbele e a le ordene monasteche militare. Jndr'à chidde anne 'a popolazzione ere de cchiù o mene cinghemile crestiane. Jndr'à 'u XV sechele 'u Pringipe de Tarde, Giuanne Andonie Orsini Del Balzo, allarie 'u Castelle de Mesagne facennele addevendà residenze. Mendre 'u borghe se allariave, accumenzavane a puigghie luce opere de urbanizzazzione cumme 'a nascite de 'nu tiatre, de 'nu spedale, 'a lastrecature de le strade. Jndr'à picche decennie avenèrene 'nzippate 'nu sacche de palazze, caratterizzate da fenestre ricche de modanature e de fregge, portale a bugnate, logge, culonne angolare, balaustre traforate.
'Mbrà chidde ca osce a die sò Vie Marconi e Vie Manfredi Svevo, stavane fornace addò avenèvane cotte le tegole ca cuprivane le javetaziune a tavolate e 'a Pistergule, 'na porte de dimenziune piccenne addò se puteve trasé o assè da 'a cetate, s'acchiave vecine, a quedde ca osce a die jè, 'a Chiesere de Sand'Anne.
Addò ste Chiazze Vittorie Emanuele II, jndr'à 'u larje 'mbrà 'a Porte Granne e 'a Chiesere de le Frangescane, a 'a fine d'u Cingheciende se acchiavane, le puteje de le artiggiane, congiapelle, maniscalche e calzolaie. 'A cetate avène pure arrecurdate, tristemende, pe essere state 'a capitale d'a Sacre Corone Aunìte, purcé Andonije Rogoli, une de le cape de l'organizzazzione, javetave jndr'à cetate.
Simbole e onorificenze
Le culure ufficiale d'a cetate sò 'u gialle e 'u blù. 'U stemme avène descritte accussì: «De azzurre, a l'arvule de palme a 'u naturale, terrazzate de verde e affiangate a le doje late da doje chiande de grane, cu le spighe piegate fore, pure a 'u naturale».
'U stemme carresce 'a corone de cetate purcè stu titole ha state conferite jndr'à 'u 1999.
Chiesere Madre
'A chiesere de Ognessande de stile barocche, se iacchie addò apprime stave 'na chiesere bizzandine ca risalive a 'u X sechele e dedicate a San Necole. Atturne a 'u 1450, avenìe rstaurate e deicate a tutte le sande, pe pò essere restrutturate arrete atturne a 'u 1580.
'U 31 masce 'a chiesere scuffulò e avenìe recostruite 'mbrà 'u 1650 e 'u 1660 da 'u sacerdote mesagnese Frangische Capodieci, da 'u frate Frangische da Copertino e da 'u chirichette mesagnese Andonije Leugio. Le carattere barocche de osce a die resalene a le fatìe apprisse 'u terramote de Nardò d'u 1743. Jndr'à 'u 1766 avenìe cangiate 'a volte, ma se lassò 'a facciate seicendesche. Queste se divide jndr'à tre ordine cu sus 'nu timbane.
Chiesere de Sand'Anne
'A chiesere de Sand'Anne ha state costruite 'mbrà 'u 1683 e 'u 1699 pe vote mandenute da 'a pringipesse Vittorie Capano, apprisse 'a guariggione meracolose d'u pringipe De Angelis. L'architette ha state Frangische Capodieci, autore, pure, d'a chiesere madre, 'nvece le decoraziune e stucche onne state fatte da Pitre Elmo e Gesèppe Cino, protagoniste d'u Barocche leccese.
'A facciate se devide sus a doje ordene, cu culonne a tutte tunne e lesene angolare. 'U portale, de carpare locale, jè decorate cu mutive fitomorfw e cape de cherubbine. Sus, jndr'à 'nu timbane curvilinèe ste 'nu medaglione, ca in passate puteve ospità 'u stemme de le De Angelis o 'a deidche a 'a Sande. A decorà se iacchiane doje reggistre cu mutive veggetale e fruttifere, oltre a 'u cornicione, a le quattre nicchie e a 'a fenestre cendrale. 'U 'nderne jè fatte da 'na anvate uneche, cu 'n'altare maggiore, ttre laterale e doje pupite de legne d'u Setteciende. Se stipane 'na copie d'u Criste deposte da 'a croce d'u Veronese, attrebbuite a Andrèe Cunavi, e de le statue de cartapeste d'u Uetteciende.
Basiliche – Sanduarije d'a Vergine SS. d'u Monde Carmele
'A costruzione de sta chiesere resale a 'u IX sechele, origgenariamende dedicate a 'u culte de San Mechele Arcangele cu 'na cripte d'apprime paleocrestiane sotte 'a navate. Da 'u 8 scennare 1520 se misere, le carmelitane, chiamate da 'u sinnache Evangeliste Malvindi, ca non ge scettare 'nderre 'a chiesere andiche pe cangiarle cu quedda barocche. Stu fatte avenìe pe le tanda spese avute pe recostruì 'u monastere.
Jndr'à 'u 1975, apprisse a de le fatìe de restaure, avenèrene acchiate sotte 'u pavimende de le stuèzze de fondamende cu reste de decorazione pettoreche ca avenèvene, cu assaije probbabbilità, da 'na ville de epoche romane. A quacche metre de distanze ha state acchiate pure 'na strutture piramidale 'nderrate, ierte cchiù o mene 4 m e larie 3 m, attraversate da tre architrave. Avera essere 'nu granaie, pe vie de 'nu recipiende, a forme de vasche jndr'à 'u tufe, addò sceve 'a farine.
Da fore, 'a chiesere, tène 'na facciate romaneche percorse da scanalature ca addevendane arche cieche trilobbate (accussì cumme a le late e sus a l'abside). Notevole 'u ricche portale cu arche a seste acute decorate cu mutive fitomorfe e, a 'u cendre, 'na lunette affrescate cu l'immaggine d'a Madonne. 'A facciate de late tène 'na sequenze de lesene, 'nderrotte da 'na coppie de monofore cieche e doje portale laterale, une de le quale murate. A 'u 'nderne se stipe sulamende 'a culonne cu capitelle corinzie de l'andiche 'mbiande romaneche (sus a tre navate), successive a 'nu rimaneggiamende barocche jndr'à prime metà d'u XVII sechele. Quiste reguarde l'allariamende d'a chiesere, 'a sistemazione de le cappelle laterale, cu altare 'mbreziosite da 'ntarsie e da stucche, e l'aggiunde de quacche tele de Dieghe Bianchi. Jndr'à l'arèe presbiteriale ste, a 'u cendre, l'immaggine d'a Vergine d'u Carmele cu Piccinne, opere de Frangische Palviso da Putignane.
Chiesere de le Sande Cosme e Attamiane
'A Chiesere de le Sande Cosme e Attamiane ja state costruite 'mbrà 'u XVII e 'u XVIII sechele sotte 'a confraternite d'a Sandissime Congezione, ca avìe 'nu ruole de collegamende 'mbrà 'u patriziate cetadine e 'u clere secolare. Onne state 'nfluenzate da sta confraternite le cchiù 'mbortande decisione pigghiate da l'Università de Mesagne, ca arreguardane le condinue dispute cu 'u potere feudale a 'a tutele de le andiche privilegge vandate da 'a cetate.
'A chiesere origgenale, scuffulò jndr'à 'u 1722 pe mutive non definite e jndr'à 'nu documende d'u 13 novemmre 1724 se iacchiane 'u scuffulamende d'a chiesere e 'a necessità de costruirle arrete jndr'à tiembe veloce. Ma 'a recostruzione durò 'nu sacche de anne. Jndr'à 'nu documende d'u 1731, 'nfatte, 'u regge ingegnere Pitre Vinaccia dice ca jè 'ngomblete. Jndr'à 'u 1750 'a chiesere avenìe decorate a stucche e jndr'à 'u 1753 avìe in donazione doje candelabbre d'argende pe l'altare da vanne de Don Pitre Carle Riccio.
'A chiesere tène 'na chiande esagonale e doje porte sus 'a facciate, ca se sveluppe sus a ttre late de l'esagone. Sus a l'altare tronegge 'a tele raffigurande le Sande Medice, de scole napuletane ca resale a 'a metà d'u XVII sechele. Sò de artiste leccese, invece, le statue de le doje Sande ca avènene carresciate in prugessione a settemmre. Sò d'u Seiciende pure le doje tele ca raffegurane 'a Madonne d'u Carmine e 'a Madonne 'Ddulurate, mise jndr'à le cappelle d'u Suffrage e d'u Crugefisse.
Chiesere de Sanda Marije de Lorete
Se vole ca, apprime d'a chiesere de osce a die, stave ggià 'na cappelle dedicate a 'u culte d'a Madonne de Lorete. Attane Serafine Profilo, de l'ordene de le Riformate, conde ca 'u pringipe de Mesagne, Gian Andonije Albricci s'avere 'ngazzate cu 'u viceré de Napule e 'a mugghiere, Giulie Farnese, facìe vote 'a Madonne de Lorete, promettenne de costruì 'na chiesera nove.
'A promesse avenìe mandenute e facìe costruì pure 'nu convende, addò, jndr'à 'u 1615 se ne scerene le Osservande. Quacche anne apprisse pigghiarene 'u poste lore le Reformate e jndr'à 'u 1630 avenìe combletate 'u convende.
Jndr'à 'u 1790 'a chiesere avenìe abbellite de stucche e l'immaggine d'a Madonne de Lorete (d'u XVI sechele) avenìe mise sus a l'altare maggiore. Verse 'a fine d'u Uetteciende se avere 'nzediate jndr'à sta chiesere 'a Confraternite de Marije Sandissime d'a Croce. Da fore, 'a chiesere jè senze ornaminde de rilieve, invece a 'u 'nderne se iacchie a destre de l'altare 'na tele seicendesche de San Caetane da Thiene, 'na tele d'a 'Mmaculate sus 'a sommetà e de Sand'Andonije da Padove sus a 'u seconde altare a sinistre. Chiste ttrede sò de fra Giacome da San Vite de le Normanne, invece jè de frate Frangische da Martine 'a tele de San Sebbastiane.
Sus a 'u prime altare a sinistre, jndr'à cappelle d'u SS. Crugefisse, se iacchie 'u Calvarie de legne seicendesche d'u frate calavrese Jangele da Petrafitte, addò 'u tabbernacole avène da 'a chiesere de le Cappuccine ca non g'esiste cchiù.
Chiesere de Sanda Marije jndr'à Betlehem
L'origgene de sta chiesere ha state fatte resalì a 'u 1526, quanne 'a luglie 'a cetate avenìe culpite da 'na pestilenze terribbele assaije arrevate jndr'à tutte 'u Regne de Napule. Vecine a 'a "Porta Piccenne" s'acchiave 'n'andiche cappelle ruvenate da 'u tiembe e quase prive d'u tette, cu 'n'affresche c raffigure Sanda Marije jndr'à Betlehem, a 'a quale se revolgerene le fedele pe mannà vie l'epidemie. 'Na vote passate, jndr'à 'u 1528, de cetadine restaurene e allariarene 'a cappelle, 'ngornicianne 'a figure d'a Madonne. Successivamende, a le inizie d'u XVII sechele, 'a chiesere passò a le frate celestine, ca dimoravane presse 'a chiesere piccele de San Bartolomèe. 'U 19 masce 1634, cu 'a costruzione d'u monastere, avenìe dichiarate abbazzie e pe le condiziune de cumme stave 'a chiesere vecchie, avenìe scettate 'nderre. Le fatìe de recostruzione accumenzarene jndr'à 'u 1662, pe pò spiccià jndr'à 'u 1738.
Presende 'na facciate notevole strutturate jndr'à doje ordene, sormondate da 'u fastigghie cendrale, a vota soje affiangate da jangele e pinnacole. Cumme le sei altare laterale, 'a facciate jè de barocche leccese, vecine 'a Basileche de Sanda Croce a Lecce, cu 'a quale condivide le mutive d'u portale, quacche sculture e le culonne. Chiste condinuane cu le lesene laterale e le tre nicchie jndr'à 'u prime ordene cu le statue de San Celestine e San Benedette, cchiù une sus a 'u portale. Jndr'à 'u seconde ordene ste in asse cu 'u portale 'na fenestre riccamende decorate, affiangate da festune e sculture de jangele.
Sando Stefano de Rogliano
Sando Stefano de Rogliano (in tagliàne Santo Stefano di Rogliano) éte 'nu comune tagliáne de 1.398 crestiáne.
Mesagne
Chiesere de Sanda Marije jndr'à Betlehem
A le late d'a fenestre stonne sus a le tre coppie de culonne, nicchie e lesene e in asse cu 'a fenestre se 'nzippe 'nu riquadre cu vascerilieve de San Mechele Arcangele. Sus a sus, a le late d'u riquadre, stonne doje statue de jangele e doje pinnacole. 'U 'nderne jè cuperte da 'na volte a botte ca se mandène sus a 'na trabbeazione de ordene doriche e sei lesene pe late. Se aggiungene cinghe cappelle pe late sotte arche a tutte seste, cu sei altare barocche, ca spicciane jndr'à 'u presbiterie decorate cu de le affresche sus 'a volte.
Chiesere d'a Ss. Annunziate
'A Chiesere d'a Ss. Annunziate ha state costruite a le inizie d'u ZVIII sechele, 'mbrà 'u 16 ottommre 1701, quanne facerene 'a pose d'a prima petre, e 'u 1715. 'U 9 settemmre 1716 le domenicane, condre a l'architette Gesèppe Cino pa coperture tavolate, stipularene 'nu capitolate d'appalte nuève cu 'u mastre architette Jangele Guido e cu le figghie Frangische e Dunate pa costruzione de 'na volte in murature. L'opere spicciò atturne a 'u 1720, ma non ge passò condre a 'u terramote d'u 1743, mutive pu quale quacche tiembe apprisse avenìe mannate da 'a Regge Udienze de Lecce, 'u 'ngegnere Padcale Margoleo pe osservà le danne subbite.
Jndr'à 'u 1745 avenìe affidate a jidde stesse 'u combite de 'ndervenìe sus a l'edificie, ma nonostande le rendite forte forte non ge riuscì a combletà 'a costruzione de 'nu cambanile. Da fore, 'a facciate se divide jndr'à doje ordene, cu 'u portale affiangate da doje coppie de nicchie e lesene, cu sus, jndr'à 'u seconde ordene, da 'nu finestrone e 'n'otra coppie de nicchie. Stonne doje 'ngresse laterale e, sus a' u late de rrete 'nu portale murate de guste rinascimendale de tufe de carpare, ca fanne parte d'a vecchia chiesere.
'A porte ste chiuse 'mbrà doje lesene e 'ngorniciate da decoraziune naturalisteche. Stu portale jè opere d'u scultore Frangische Bellotto, de Nardò fatte 'u 1555, cumm repurtate sus a 'n'iscrizione lunghe 'u stipite destre. 'U 'nderne presende 'na chiande ottogonale, cu altare maggiore costruite a chiande ricurve de petra vianghe. A le late stonne sei cappelle dedicate a 'u Ss. Rosarie, San Vecinze Ferreri, San Leonarde Abbate, Crugefisse, San Duminehce Soriano e San Giacinde, indicate in sienze orarie da l'altare maggiore.
Chiesere d'a 'Mmaculate
'A Chiesere d'a 'Mmaculate, collegate a 'u convende de le frangescane, ave 'na navate uneche longhe cchiù o mene 19 metre e larie 9, cu quattre arcate pe le altare laterale, alternate cu lesene ioneche. A 'a fine ste l'altare maggiore de marme 'ndarsiate e cu 'nu core, a sinistre se iacchie 'nu ambiende ca serve cumme ufficie d'u parroche e a destre 'a sagrestie addibite a Bibblioteche ecclesiasteche.
'A strutture, fatte de conge de carpare, arrive a a 14 m de iertezze e no tène decoraziune scultoree. Sus a 'u late destre ste 'n'otre 'ngresse cu timbane e sus cinghe fenestre arcate. Sus a l'otre late stonne 'n'otrettande fenestre, de cui tre finde, a le quale se aggiungene 'na fenestre sus 'a facciate prengepàle e une sus a 'u catine absidale. A 'u 'nderne de jidde ste 'nu medaglione cu 'a Vergine 'Mmaculate, mendre a le late dìu 'ngresse secondarie stonne doje acquasandiere de marme 'ndarsiate. Le decoraziune 'nderne sò reconducibbele a 'u XIX sechele. A le spalle d'a chiesere, sus a 'u late destre ste 'nu cambanile piccinne a vele, realizzate de carpare cu bifore sormondate da monofore.
Chiesere de Sand'Andonije da Padove
Da de le fonde resulte ca avenìe costruite jndr'à 'u 1635 affianghe a une cchiù andiche e 'u prime a 'nderessarse d'u 'nzippamende d'a chiesera nove avere state 'u canoneche Frangische Venerio. 'A chiesere ave 'na navate uneche e da fore tène de le paraste cu 'nu frondone spezzate, oltre a de le cuèrpe de fabbreche, aggiunde probbabbilmende apprisse a 'u terramote de Bardò d'u 1743.
Jndr'à 'n'atte d'u 9 abbrile 1749 jè testimoniate 'a costruzione, jndr'à quidde periode, d'a sagrestie pe cunde d'a confraternite. Ogne anne, 'u 13 sciugne, se tenève 'na prugessione cu 'a statue d'u Sande. Jndr'à 'u 1763 'a confraternite avenìe dichiarate regge e jndr'à sagrestie se iacchie 'nu depinde ca arrecorde stu fatte, cu Ferdinande IV de Borbone.
'N'otre fatte 'mbortande, ha state l'istituzione de 'nu "monde de maritagge" (d'u 'nzuramende), vulute da 'a nobbildonne Ilarie Falces, ca condrebbuì assaije a aumendà le devote. 'A Falces stabbilìe, pò, de dà a le confratelle 'na somme 'mbortande pe festeggià Sand'Andonije e jndr'à l'oratorie jè stipate 'nu dipinde d'a benefattrice.
Chiesere d'u Sandissime Sacramende
'A chiesere avenìe 'nzippate 'mbrà 'u 1645 e 'u 1651 sus a 'n'edificie costruite verse 'a fine d'u XII sechele da l'Ordene Teutoneche e consacrate sus a San Leonarde. L'edifice, avenìe spicciate atturne a 'u 1662, tène 'na facciate a cambe uneche senze le prengepàle aspette deocrative e 'nu 'nderne de dimenziune modeste. 'A chiesere avenìe restaurate apprisse 'u terramote d'u 1743, cu 'a ccrejazione d'a volte, 'a decorazione a stucche e le altare nuève e jndr'à 'u Uetteciende pigghiò 'a consacrazione de osce a die.
Chiesere de San Gesèppe
'A Chiesere de San Gesèppe ha state costruite atturne a 'u 1650 da Andonije Panaro, pa famigghie, pe pò passà a le Frangone, ca costruirene affianghe 'nu palazze gentilizie.
Da fore tène sulamende 'u stemme nobbiliare e 'nu cambanile a vele piccele. 'U 'nderne, 'nvece, tène 'nu altare cu sus 'nu quadre de San Gesèppe, 'na volte a botte e decorazione de stucche, cu a le late statue de sande e 'nu quadre d'a Vergine d'u Rosarie. Ere 'mbortande 'a recorrenze d'u sande, 'u 19 marze, date da fanove granne ca se appezzecavene jndr'à cchiù punde d'a cetate.
Chiesere d'u Ss. Crugefisse
'A facciate ha state fatte jndr'à 'u Uetteciende e a 'u 'nderne stonne 'na tele de San Catavete, diverse statue d'a vie Crucis e 'na tele ca raffigure 'u Iacchiamende d'a vere croce da vanne de Sand'Elene.
Chiesere d'a Madonne d'a Grazie
'Nzigne da 'u tarde Medioeve, jndr'à contrade cu 'u stesse nome, ste 'a chiesere d'a Madonne d'a Grazie e jndr'à 'nu manoscritte ca resale a 'a fine d'u Cingheciende, stipate presse 'a Bibblioteche Nazionale de Napule se descriverebbe sta chiesere cumme 'nu "tembie famosisseme e miracolose". Da aqquà se penze a 'nu miracole, ca ave origgenate 'a devozione e 'a costruzione d'a chiesere.
Ha state costruite atturne a 'u 1486 da Jangele Pilato avvrazzanne une cchiù piccenne, 'ndrucabbele jndr'à vanne de rrete e probbabbilmende legate a 'a presenze de le monace basigliane e, di conzeguenze, a l'influsse bizzandine. 'N'otra ipotesi dice ca l'inditolazione a 'a Madonne d'a Grazie cu l'iconografije ca evoche 'a visite d'a Madonne a case de Elisabbette, presende jndr'à de le dipinde de certe chiesere d'a cetate.
Da fore tène 'na facciate percorse da 'nu rosone, osce a die decorate da 'na vetrate, e 'nu portale cu sus 'a lunette cu affresche ca raffegure 'a Madonne d'a Grazie. A 'u 'nderne se 'ndrucane le segne de le cangiaminde fatte jndr'à le sechele, cumme tracce de affresche sus ale parete, attrebbuite a 'u periode de l'allariamende de sta chiesere, fatte verse 'a prime metà d'u '600.
Ex-convende de le Celestine
'A costruzione d'u convende de le Celestine se devide jndr'à doje periode. Apprime, le Celestine, arrevate jndr'à cetate jndr'à 'u XV sechele, stavane jndr'à 'nu Cenobie presse 'a chiesere de San Bartolomèe.
'U prime vèje da 'u 1607 a 'u 1616 e ave carresciate a tutte l'arèe de l'edificie ca se affaccie sus a vie Rome e Chizze Garibaldi, mendre jndr'à prime metà d'u Setteciende avenèrene 'nzippate le ale sud e ovest. Jndr'à l'ale sud, affacciate sus a 'u giardine d'u convende, avenèrene fatte de le celle spaziose pe le monace. Sò d'u stesse periode 'a costruzione d'u chiostre e d'a scalinate artisteche pu piane superiore. Da sud ovest s'affaccie 'na torre ca avenìe costruite pe servizie igienice e affianghe a jedde se sveluppe 'u prospette de rrete (occidendale). Quiste se devide jndr'à doje ordene lunghe 'na linèe irregolare cu doje balcune laterale e 'na balconate cendrale a angole sus a 'na rientranze. A destre e a sinistre stonne doje arche sus a le porte e fenestre decorate.
Jndr'à 'u 1889 l'Arciconfraternite de Sand'Andonije, ca aqquà tenève 'n'oratorie, aggiungìe 'na stanze da 'a forme cubeche a l'angole 'mbrà Chiazze Cavour e Vie G. D'Ocra. 'U convende avenìe dichiarate reggie pe vie de le nobbile ca ospitò, 'mbrà le quale Vecinze Imperiali, pringipe de Frangaville Fundane, don Salvatore Spinelli vescove de Lecce, 'u pringipe Goffrede de Migliano e Ferdinande IV de Borbone.
Cu 'a soppressione de l'ordene de le Celestine, jndr'à 'u 1807 'u convende devendò sede de sotteprefetture e 'u 13 aguste 1813 passò a 'u Comune pe caserme de gendarmerie e pe priggiune distrettuale. Cu 'a restaurazione borboneche avenìe in parte 'mbiegate da le attane Scolopi cumme istitute scolasteche e da 'u 1873 a 'u 1933 avenìe destinate a asile e scole elemendare. 'Na vanne rumanìe 'nmbonde a 'u 1953, mendre l'otre avere devendate Municipie da 'u 1935.
Ex-convende de le duminecane
Le duminecane arrevarene jndr'à cetate 'mbrà 'u 1517 e 'u 1520, probbabbilmende da Brinnese, ca ere 'u cendre cchiù vecine de irradiazione de l'ordene.
L'arciprevete Centurione Sangiorgio accurdò in ause 'a chiesette d'a Sandissime Annunziate a le frate, le quale onne costruite 'nu locus, cioé 'na case, cumme funnazione iniziale. 'Na vote conzolidate, jndr'à 'u 1530 cercarene e avèrene 'a dunazzione, da vanne de l'arciprevete De' Rinaldo, d'a chiesettere de l'Annunziate.
A l'epoche le frate, angore senze nisciune cuèrpe de rendite, vivevane sule cu le elemosine, sufficiende, però, a costruì 'na chiesere nove e 'u convende affianghe a jedde. 'U suole addò avenìe 'nzippate avenìe accattate da le probbietà de Rinaldi e Robberte d'u Diago e allariate cu 'a permute cu 'u monastere de San Benedette a Brinnese. 'U convende tenève, a piane terre, 'u chiostre, 'u parlatoie, 'a sale d'u capitole, 'u refettorie, 'a cucine, le candine, l'u furne, le majazzine, le rimesse, 'u frandoje e le stalle. Invece a 'u piane de sotte se acchiavane 'u dormitorie, 'u spizie, 'a bibblioteche, l'archivije e le sale de letture.
Jndr'à 'u tiembe onne state diverse 'ndervende ca 'u allariarene e abbellirene, facennele pigghià 'a fisionomia soje 'mbrà 'a seconda metà d'u Seiciende e 'a prime d'u Setteciende. D'u convende, ca se stenneve sus a 'n'arèe atturne a le 3500 m2, rumanene. osce a die, assaije vestigge de jndre e de fore, 'mbrà le quale 'u refettorie e 'u chiostre cinghecendesche, cuperte pe 'na vanne e ruvenate da sovrastrutture vinicole.
'U chiostre jè cercunnate da cambate cu volte a crociere mandenute da peducce sus a le parete, mendre scarecane sus a pilastre tetrastile. 'A forme non g'è precisamende quadrangolare, purcé lunghe 22,4 m da nord a sud cu sei cambate e cinghe plinte, condre a le 24,4 da est a ovest cu sette cambate e sei plinte. Le cambate mesurane 3,4 m pe late, 5,4 m in iertezze e onne de le mutive ornamendale a vascerilieve sus a le chiave de volte. 'U cortile scuperte mesure 17,2 pe 13,5 m cu 'nu puzze a 'u cendre.
Ex-convende de le Cappuccine
Le frate Cappuccine arrevarene jndr'à cetate jndr'à 'u Cingheciende sckaffannese vecine 'a chiesette de Sanda Marije de Stigliane, addò se penze ca stavane le monace basigliane.
Apprime 'u 'ngresse stave sus 'a facciate prengepàle, de late a quidde d'a chiesere e 'nu breve corridoie ere collegate a 'n'otre corridoie passanne da 'nu disimbegne, pe arrevà a 'nu chiostre piccele cu 'nu puzze. A 'u corridoie ne stave collegate 'n'otre trasversale ca cu 'na scale carresciave a 'u piane de sus e, sembre sus a 'u prime, se aprivane le officine, 'a cucine, 'a portinerie l'infermerie, e de le celle pu portinaie e le terziarie.
'A cucine ere de 4 pe 3 m, 'u refettorie de 5 pe 9 m e 'u corridoie ere larije 1,7 m, pe pò spiccià jndr'à 'na stanze, presumibbilmende addibbite a sagrestie purcé contigue a 'u core d'a chiesere.
A 'u piane de sus, 'u convende se organizze atturne a quattre corridoie, larije 1,6 m e sus a le quale se affacciave 'na trendine de stanze, de le quale però in epoche post-aunitarie assaije onne state collegate, cu 'u scettamende 'nderre de quacche mure e quacche murature de le porte. Condinuanne, 'u convende ha state addibbite a caserme, recovere pe puveridde, carcere mandamendale e deposite comunale, e osce a die ospite 'u 'Stitute Biomediche Euro Mediterranèe.
Tiatre comunale
'U tiatre comunale, de stile neoclasseche, ha state costruite a fine Uetteciende jndr'à undece anne e cu ttre pruggettiste. Tenève 213 poste azzettate, divise 'mbrà platèe, doje levèlle de palche e gallerie. 'A costruzione accumenze jndr'à 'u 1884 sotte 'a guide de Alfonze Ferretti, ma apprisse quattre anne se facerene de le cangiaminde pe ffà devendà l'edificie cchiù granne e moderne.
Jndr'à 'u decennie apprisse le fatìe avenèrene date a 'u 'ngegnere Caetane Marschiezek, ca cangiò 'u pruggette vulenne ccrejà 'nu tiatre "a l'itagliane", sus a 'u modelle d'u Tiatre Politeama de Lecce. Pigghiave 'nu pruggette cu capitelle corinzie, decore de petre leccese e de petre de Ostune, dorature de le particolare e 'nu soffitte a ponde ca se iapre pe dà 'a luce d'u sciurne.
L'inaugurazione avenìe fatte 'u 17 sciugne 1895 e 'nzigne a le anne '20 'u tiatre ospetò 'na granne varietà de spettacole, ma jndr'à st'anne ha state 'a crise, ca facìe achiudere l'edificie. 'U mutive prengepàle ere 'u numere vasce de poste. Se decedìe de fà 'nu pruggette nuève da vanne d'u 'ngegnere D'Alonzo pe allarià 'u numere de poste adeguannele a le classe sociale. Le fatìe spicciarene 'u 1936, aprenne le porte a 'nu ause cumme sale cinematografeche. Jndr'à le anne '80 d'u XX sechele l'Amministrazione aprìe 'nu pruggette de recupere e restaure, fatte, però, in parte, e jndr'à le anne '90 se onne recuperate l'andiche disposizione a palche ca se iaprene jndr'à doje sus 'a platèe e 'a gallerie cangiate in loggione, pe 'nu totale de 304 poste, spiccianne cu l'inaugurazione jndr'à l'abbrile 2000.
Palazze d'u Cavagliere
Apprime apparteneve a 'a famigghie Parisim pò ha state addibite a caserme pe alloggià le truppe e osce a die jè sotteposte a azione de vingole e tutele a le sienze de l'art. 1 d'a Legge 1089/1939. Tène 'nu portale preggevole, achiuse 'mbrà lesene corinzie sovrapposte cu de le bugne alternate. 'Mbrà 'u portale e l'architrave se iacchiane mutive floreale vistose e 'na trabbeazione cu cornice assaije aggettande ca mandène 'a balconate divise jndr'à ttre arcate. Da 'u portale se reconduce 'a costruzione a 'a fine d'u XVII sechele e inizie d'u XVIII. 'U palazze jè mò de probbietà d'a Curie, ca vole costruì a 'u 'nderne sue 'nu Musèe Diocesane.
Palazze Monde de Pietà
'U Palazze Monde de Pietà nascìe cumme spedale verse 'a metà d'u XVI sechele. Jndr'à 'u 1557 je ditte ca Elisabbette Malvindi ddone a l'u 'spedale 'u palazze, jndr'à 'u 1564 don Andriani de Verardo e jndr'à 'u 1566 Letizie Dellomonaco donane le lore bene a 'u 'spedale.
All'inizie avère amministrazione laicale e s'avere aggregate l'Arciconfraternite'uel Sacramende, cu le combite de ospità e alimendà le puveridde, festeggià le solennità d'u Corpus Domini e provvedè a 'u Viateche (Eucarestie a le fedele inferme). Jndr'à 'u 1591,avenne perdute le figghie, Palmerio de Rinaldo dunò 400 ducate e avenìe istituite 'u Monde de le Puveridde, o de Pietà.
Da 'u 1623, 'u Sinode diocesane de Brinnese dèje a 'u Monde 'n'amministrazione miste, fatte da 'nu laiche e da 'n'ecclesiasteche, 'nzigne a quanne 'a curie non ge obblegò 'a guide esclusive de releggiose. Jndr'à 'u 1760 le cetadine facerene recorse a Ferdinande IV, ca cu reggie decrete 'u 29 aguste 1767 dichiarò prettamende laicale l'istituzione e abbusive l'indrusione d'a curie. Jndr'à 'u 1868 'u palazze devendò Municipie rumanenne accussì 'nzigne a 'u 1936 e a testimonià stonne sus 'a facciate, 'u stemme d'u Comune e l'iscrizione "Hospitium pauper(um)". De rilieve le fenestre a arche, le culonne bugnate cu alternanze e 'a màne de petre cu 'na croce de firre ca iesse da 'u spigole nord-est d'u palazze. Seconde 'a tradizione, rumanevane appise pe quacche sciurne le cape de le giustiziate pe decapitazione.
'Mbrà vie Albricci e chiazze IV Novemmre se aggiunge 'nu stemme ovale sus 'a culonne, 'ngorniciate da fregge cu a 'u cendre 'na croce patriarcale trifogghiate. Sus a idde ste 'na fegure angeliche ca carresce 'bu cartiglie cu l'iscrizione "Mons Pietatis". Apprisse ca ha state pure sede d'a Preture, osce a die 'u palazze ospite 'u Cendre Polifunzionale "Terre de le Messape".
Palazze Guarini
Lunghe vie Euggenie Santacesaria nasce 'u palazze Guarini, 'nzippate jndr'à 'u XVI sechele e de probbietà de le Gaza, e pò de le Riglietta. A 'u 'ngresse, 'u portale ste sus a 'nu basamende a ttre gradine, cu sus 'nu fregge a spirale cu mutive fitoforme e da 'na cimase mandenute da de le mensole. L'ordene de sus tène ttre fenestre, tutte cu 'nu motte in latine 'ngise sus a l'architrave. Jndr'à stu ordene ste 'na logge granne cu fenestre a arche, mandenute da mensole a spirale e arricchite da 'u stemme nobbiliare e da l'epigrafe Conserva Domine.
Jndr'à le anne '90 d'u XX sechele, durane de restrutturaziune, ha state acchiate, jndr'à le sotterranèe, 'nu frandoie, angore in ause jndr'à 'u XX sehcele. Tène 'nu camine, vasche pa spremiture de le alìe, 'a petra molare granne, 'u torchie e sus a 'u pavimende de le canalette ca vonne verse le vasche de decandazione.
Castelle Orsini d'u Balzo
Probbabbilmende stave ggià jndr'à 'u periode bizzandine (XI sechele), ma 'a costruzione de 'nu Castrum Medianum avène confermate sule jdnr'à 'u 1062, anne de l'invasione de le Normanne.
Jndr'à 'u 1195 'u castrum avène donate a le Cavaglire Teutonece, durande 'u Regne de Federiche II 'a manutenzione d'u castelle jè afidate esclusivamende a le crestiane d'u borghe. Jndr'à 'u XVI sechele 'a vanne cchiù andiche d'u castelle, pericolande, avenìe scettate 'nderre e cangiate da 'u torrione angore esistende, dotate de 'nu ponde levatoie. A 'u 'nderne sue jè allestite 'u Musèe archeologgeche Ugo Granafei.
Cinde murarie
'A cinde murarie quattrecendesche ca tenève pure 22 torre difensive; sus a jedde se aprivane 'a Porta Granne (recostruite jndr'à 'u 1784) e Porta Nove (recostruite jndr'à 'u 1705); a osce a die de le 22 torre difensive ne ste sole une.
Porta Granne
Costruite jndr'à 'u 1784, Porta Granne jè 'u 'ngresse scenografeche da chiazze Vittorie Emanuele II. Ha state commissionate da l'Università de Mesagne apprisse 'u crolle d'a porte d'apprime, cu l'opposizione d'u feudatarie Gesèppe Barretta, ca comungue mettìe 'u stemme araldeche sue. Seconde de le fonde de l'epoche, 'a Porte Napule, d'apprime, tenèeve epigrafe, vascerilieve, l'arme civiche e de le feudatarie e avera fà parte de le mure d'u XIII sechele, ca tenève fossate e torre de uardie.
'A porte de osce a die ha state fatte de conge de carpare e tène jndr'à chiave de volte 'u stemme d'a cetate, cu sus 'u stemme nobbiliare. 'U 'ngresse sud d'a cetate, invece, chiamate Porte Piccele, ha sciute destrutte.
Porta Nove
Sotte a 'u sinnache Epifanie Ferdinando 'u uagnone, avenìe fatte richieste a 'a Regge Camere e a 'u Regge Portulane de Tarde, cu 'a necessità de scettà 'nderre de le edificie pa costruzione. Sus a 'u fastiglie ste 'a date d'u 1603, cu 'a recostruzione jndr'à 'u 1702 cu 'u condrebbute d'u pringipe Carmine De Angelis. Se penze ca a proggettà 'a recostruzione ha state l'architette Gesèppe Cino, ca fatiò 'mbrà 'u 1683 e 'u 1699 sus 'a facciate e sus a le inderne d'a chiesere de Sand'Anne e sus a le inderne d'a Chiesere Matrice 'mbrà 'u 1685 e 'u 1701, facenne pure l'altare maggiore.
'A Porte tène 'nu fornice uneche cu arche a tutte seste e conge a viste, affiangate da doje paraste de ordene tuscaneche. Sus 'a trabbeazione se mette 'nu fastaglie arricchite da stemme cu corone ducale, cu de le puttine sus a mutive a volute, cu 'n'epigrafe ca carresce 'a scritte "Carolo/III/R/et/Carmelo/De/Angelis/Messapiae/Prin/Porta/Ad/Civ/Sub/Urb/Usv/Erecta/A.D./MDCIII/Readificata/A.D./MDCII". Da sinistre, le stemme appartenene a 'a famigghie Barretta (feudatarie d'a cetate da 'u 1748), a Filippe III de Spagne, cu sus ttre elme, e a 'a cetate de Mesagne.
Etnie e minoranze furastiere
Seconde le date Istat a 'u 31 decemmre 2014 risiedevane ufficialmende a Mesagne 418 cetadine furastiere, ca sò l'1,52% d'a popolazzione totale residende. Le comunitate naziunale cchiù rappresendate sò: